Štev.: 900-48/2014-3

Datum: 27.2.2014

# Z A P I S N I K

25. seje Sveta Četrtne skupnosti Golovec, ki je bila v ponedeljek 24.2.2014 ob 17.00 uri v prostorih Službe za lokalno samoupravo, Litijska 38, Ljubljana.

Sejo je na podlagi 58. člena Statuta Mestne občine Ljubljana sklical predsednik Sveta Četrtne skupnosti Golovec, Mestne občine Ljubljana, Aleš Dakić.

**PRISOTNI ČLANI SVETA**: Robert Anžič, Zinka Breskvar, Aleksander Brezigar, Marjeta Burger, Aleš Dakić, Gregor Feist, Anton Kastelic, Aleš Kužnik, Igor Pigac, Zina Rodman, Danijel Ljubo Žitnik

**OSTALI PRISOTNI**: Janez Slovenc in Vesna Stojanović, javna uslužbenca Službe za lokalno samoupravo, MU,MOL.

Na začetku je predsednik sveta ugotovil, da je na seji od **15** članov sveta prisotnih **11** članov sveta, kar pomeni, da je bil Svet sklepčen in je lahko pričel z delom.

Nato je dal na glasovanje naslednji predlog **DNEVNEGA REDA:**

Predlagam naslednji **DNEVNI RED**:

1. Potrditev zapisnika 24. seje sveta Četrtne skupnosti Golovec
2. Pobude in predlogi članov sveta in občanov ČS Golovec
3. Obravnava prometnih ureditev za območje ČS Golovec
4. Pregled in morebitni predlogi ČS Golovec h gradivu za sejo Mestnega sveta MOL
5. Razno

Navzočih je bilo 11 članov sveta.

Opredeljenih je bilo 11 članov sveta.

Za predlagani dnevni red je glasovalo 11 članov sveta.

**Dnevni red je bil sprejet.**

**AD 1**

**POTRDITEV ZAPISNIKA 24. REDNE SEJE SVETA ČETRTNE SKUPNOSTI GOLOVEC**

Gradivo zapisnika 24. redne seje so člani sveta prejeli z vabilom za sejo.

Na predlog zapisnika je imel pripombo član Sveta g. Gregor Feist, in sicer, da se v zapisnik 24. seje pod točko razno doda besedili »Član Sveta ČS Golovec MOL g. Gregor Feist je podal pobudo, da se na pristojne službe MOL poda vprašanje ali so v proračunu MOL za leto 2014 zagotovljena sredstva za rušenje obstoječega objekta in gradnja nadomestnega objekta Vrtca Otona Župančiča – enota Čebelica«.

Drugih pripomb na zapisnik in bilo in predsednik je dal na glasovanje

**PREDLOG SKLEPA 1/25:**

**Svet Četrtne skupnosti Golovec MOL potrjuje zapisnik 24. redne seje sveta Četrtne skupnosti Golovec z dopolnitvijo s pobudo člana Sveta g. Gregorja Feista.**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep je bil sprejet.**

**AD 2**

**POBUDE IN PREDLOGI ČLANOV SVETA IN OBČANOV ČS GOLOVEC**

**Pobude občana glede izboljšanja razmer na območju ČS Golovec**

Predsednik Sveta ČS Golovec je predstavil pripombe in pobude občana glede razmer na območju ČS Golovec.

Občan je imel pripombe na neurejene razmere na področju parkiranja in ostalega prometa, kjer je navedel nekaj ugotovitev glede zelenic in zelenih površin, kjer je omenil, da skoraj nikjer več ne raste trava, ker so zelenice polne avtomobilov, ki za seboj puščajo opustošenje, blato in kanale za luže. Posledično so pločniki polni blata. Kaj je smisel zaščite zelenih površin, če od njih nimamo zelenja. Problem predstavljajo zaparkiranih pločniki, zelenice, dostopi do objektov, intervencijske poti. Predvsem zaparkirani hidranti povzročajo splošno nevarnost. V primeru požara je lahko škoda v Štepanjskem naselju večja kot bi bila sicer.

Odzivnost redarskih služb in policije na tem področju je zelo slaba. Po njihovem zaparkirane površine niso primerno označene in nimajo podlage za kaznovanje.

Tovorna vozila, ki na parkiriščih zavzemajo več prostor kot osebna vozila. Pristojni organi nemočni saj parkirišča niso označena, da je parkiranje dovoljeno samo za osebna vozila. Sem ter tja se je kakšen podoben znak še našel, vendar so do danes vsi z vandalizmom odstranjeni.

Poleti ulice Štepanjskega naselja postanejo nevarne zaradi objestnih motoristov, predvsem za otroke in starejše.

Predlaga sledeče rešitve:

-dodatna parkirna mesta - to da se ne da in ni sredstev nas občanov ne zanima.

-zaščita zelene površine s količki in koriti

-ureditev prometne signalizacije  - prometni znaki in talne označbe

-bolj aktivno sodelovanje z mestnim redarstvom in policijo (ČS in občani)

Glede neurejene okolice je opisal pripombe glede sprehajališč, katere podobo kazi neurejeno nabrežje Ljubljanice, uničene ulične svetilke, klopi, smetnjaki. Prav tako je omenil, da na vsakem koraku obstaja možnost, da človek stopi v pasji iztrebek saj lastnike psov nihče ne nadzira. Prav tako je nevarno početje lastnikov psov v poznih večernih urah ali zgodnjih jutranjih, ko le ti sprehajajo svoje pse brez povodcev, čeprav imajo za to namenjen prostor.

Predlaga sledeče rešitve:  
- razširitev in ureditev sprehajalne steze ter ureditev nabrežja Ljubljanice z zelenjem, rožami, (izkoristiti bližino reke in urediti sistem za zalivanje)...en del nabrežja urediti v takem stilu kot je urejeno na Trnovem (betonska plaža)

- opozorilne table na vseh zelenicah v Štepanjskem naselju in na razpotjih ob sprehajališču, da morajo lastniki psov držati le te na povodcih in čistiti iztrebke za njimi.

-sodelovanje z ustreznimi organi za nadzor nad lastniki psov.

Omenil je tudi problematiko infrastrukture, kjer je opisal problematiko infrastrukture za prebivalce glede otroških igrišč, zdravstvenega doma, knjižnice, parke za druženje starejših občanov, teniška igrišča. Zaradi pomanjkanja infrastrukture se ne dogaja nič. Starejšim občanom in otrokom, predvsem v zimskem času, ni omogočena nikakršna aktivnost ali drugo družbeno udejstvovanje v našem naselju.

Predlaga sledeče:  
- Izgradnja knjižnice z mladinskim centrom (športne in kulturne aktivnosti, druženje,...) in po možnosti večji prostor za PGD Štepanjsko naselje

- Privabiti investitorje, ki bi zgradili športne objekte in prostore

- izgradnja parkov in otroških igrišč

Predstavil je tudi pobudo o lokalnem glasilu, kjer je navedel, da prebivalci Štepanjskega naselja nimajo nobenih podatkov o dogajanju v naši okolici, zato predlagajo, da se sokrajane informira v lokalnem glasilu. Glasilo bi lahko urejali študenti ali dijaki, kar bi se jim lahko štelo za zbirne ure, ki jih potrebujejo za svoje šolanje.  Glasilo bi bilo izključno namenjeno Štepanjskemu naselju (družbene in športne prireditve, zgodovina Štepanjskega naselja, tekoče zadeve,....). Pričakujejo, da bi v proračunu četrtne skupnosti našli sredstva za izdajo glasila.

Svet ČS Golovec MOL je pripombe in pobude vzel na znanje in jih tudi obravnaval ter sprejel, da se o problematiki in rešitvah obvesti pristojne službe MOL, redarstvo, policijo. Svet ČS Golovec je tudi obravnaval željo občana, da bi svoje pobude predstavil na Seji Sveta ČS Golovec ter izrazil mnenje, da se ga povabi na sejo Sveta.

**Pobuda občana glede problematike pločnika in prehoda za pešce na odseku ceste Štepanjsko nabrežje (pri št. Štepanjsko nabrežje 1)**

Na sedež ČS Golovec je prispela pobuda glede umestitve pločnika in prehoda za pešce na  odseku ceste Štepanjsko nabrežje, saj je omenjeni odsek izredno nevaren za pešce. Trenutno pločnika na tej lokaciji ni, samo območje je zelo frekventno s sprehajalci, kolesarji,

prav tako je odsek zelo frekventen z osebnimi avtomobili.

Svet ČS Golovec MOL je pobudo vzel na znanje ter izrazil mnenje, da se predlog pobude umestitve pločnika in prehoda za pešce na cesti Štepanjsko nabrežje (pri št. Štepanjsko nabrežje 1, med Štepanjsko cesto 2 in Mekinčevo 2) naslovi na pristojne službe MOL, v primeru ureditve dostopa (dvosmerni promet) od ceste Štepanjsko nabrežje do pokopališča Štepanja vas, katero pobudo zaradi boljše dostopnosti predlaga župnija Štefanja vas, bi obe pobudi združili ter uredili tako pločnik kot tudi dvosmerni promet.

Svet ČS Golovec MOL je sprejel

**PREDLOG SKLEPA 2/25**

**Predlog pobude umestitve pločnika in prehoda za pešce na cesti Štepanjsko nabrežje (pri št. Štepanjsko nabrežje 1, med Štepanjsko cesto 2 in Mekinčevo 2) se naslovi na pristojne službe MOL, v primeru ureditve dostopa (dvosmerni promet) od ceste Štepanjsko nabrežje do pokopališča Štepanja vas, katero pobudo zaradi boljše dostopnosti predlaga župnija Štefanja vas, bi obe pobudi združili ter uredili tako pločnik kot tudi dvosmerni promet.**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep je bil sprejet.**

**Pobuda članice Sveta ČS Golovec ge. Zinke Breskvar**

Članica Sveta ČS Golovec ga. Zinka Breskvar je podala pobudi o problematiki dreves na Periški cesti 11, ki se nevarno nagibajo in visijo na cesto ter na bližnjo stanovanjsko hišo.

Na podlagi pobude bo Četrtna skupnost Golovec na pristojne službe MOL preko portala GISMOL podala pobudo o pregledu in morebitni sanaciji oziroma odstranitvi dreves.

**Pobude člana sveta g. Gregorja Feista**

Član Sveta ČS Golovec je podal pobude o :

* ureditvi in čiščenju zadrževalnika vode na koncu Ulice miru pri Gostilni pod Golovcem;
* sanaciji travnika ob Hruševski cesti, kjer se ob močnih nalivih zadržujeta voda in blato;
* bolj pogostem in strokovnem obrezovanju dreves;
* ureditvi in sanaciji razpok z zalivanjem asfalta na cesti Štepanjsko nabrežje in Štepanjski cesti;
* sanaciji pločnika pri stopnišču proti blagovnici Mercator pri avtobusni postaji, saj na pločniku zastaja voda, saj voda ne odteka;
* ponovni posaditvi drevesa na Steletovi ulici, saj je podjetje Energetika zaradi vzdrževalnih del obstoječe drevo odstranila.

Na podlagi pobud bo Četrtna skupnost Golovec na pristojne službe MOL preko portala GISMOL podala pobudo o ureditvi in sanaciji omenjenih pripomb.

**Pobude članov Sveta ČS Golovec:**

Člani Sveta ČS Golovec so predlagali še nekatere pobude:

* obvestiti PP Moste glede pogostejšega nadzora v ČS Golovec glede problematike preprodaje drog, problematična lokacija je na območju Bilećanske 2,4 in 5;
* obvestiti okoljsko inšpekcijo glede izvajanja nadzora nad pasjimi iztrebki na zelenicah in otroških igriščih na območju Štepanjskega naselja;
* ureditev poti na nabrežju ob Ljubljanici;
* obvestiti redarstvo in PP Moste o izvajanju poostrenega nadzora na intervencijskih poteh, saj so poti zaparkirane in onemogočajo dovoz intervencijskim vozilom;
* možnost odstranitve korit na intervencijski poti na Jakčevi 39, 40 in 43;
* na pristojne službe MOL podati vprašanje o smotrnosti trženja parkirnih prostorov, katero izvaja Dom starejših občanov Moste Polje;
* obvestiti redarstvo glede izvajanja poostrenega nadzora nad parkiranimi tovornimi vozili na parkiriščih v Štepanjskem naselju;
* postavitev znaka za parkirišče nasproti blagovnice Lidl (makadamsko parkirišče).

Na podlagi pobud bo Četrtna skupnost Golovec na pristojne službe MOL, PP Moste in redarstvo MOL podala ustrezne predloge oziroma pobude..

**AD 3**

**OBRAVNAVA PROMETNIH UREDITEV ZA OBMOČJE ČS GOLOVEC**

Predsednik Sveta ČS Golovec je članom Sveta predstavil realizirane in nerealizirane pobude za pripravo plana prometnih ureditev za obdobje 2011-2014. Glede na seznanitev s pobudami so člani Sveta sklenili, da se v zvezi z realizacijo pobud na sestanek povabi pristojne službe OGDP, MU, MOL.

Svet ČS Golovec MOL je sprejel

**PREDLOG SKLEPA 3/25**

**Zaradi seznanitve nerealiziranih pobud prometne ureditve v obdobju 2011-2014 se na sestanek povabi predstavnike OGDP, MU, MOL, kjer se jih s pobudami seznani. Člani Sveta ČS Golovec od pristojnih služb pričakujejo ustrezne odgovore kdaj bi pobude lahko bile realizirane.**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep je bil sprejet.**

**AD 4**

**PREGLED IN MOREBITNI PREDLOGI ČS GOLOVEC H GRADIVU ZA SEJO**

**MESTNEGA SVETA MOL**

Svet ČS Golovec je obravnaval pobudo člana Sveta g. Igorja Pigaca o spremembi in dopolnitvi 100. člena Poslovnika MS MOL, ki je predstavil naslednje pobude:

ČS Golovec naj pošlje sklep o spremembi 100. člena Poslovnika Mestnega sveta MOL vsem Četrtnim skupnostim in jih prosi za podporo. Tudi ostale Četrtne skupnosti naj svojo podporo pošljejo na MOL do vključno 26. 2. 2014.

ČS naj pošlje sklepe na Službo za organiziranje dela Mestnega sveta, ki naj mnenje in sklepe ČS Golovec uvrsti med gradivo za sejo Mestnega sveta. Rok za pošiljanje sklepov na SODMS je 26. 2. 2014.

Na seji Mestnega sveta, ki bo 10. 3. 2014, naj bo prisoten predstavnik Četrtne skupnosti Golovec, ki naj pojasni sklepe in pobude ČS Golovec. Prav tako naj predstavi zaplete, ki jih je ČS imela zaradi omejitev Poslovnika. Rok za posredovanje predstavnika na SODMS (Matjaž Bregar) je 26. 2. 2014.

Svet ČS Golovec MOL se je s pobudo seznanil ter sprejel

**PREDLOG SKLEPA 4/25**

**Na SODMS MOL se pošlje sklep 2/24, ki ga je Svet ČS Golovec sprejel na 24. redni seji v katerem Svet CS Golovec predlaga, da se zaradi zagotavljanja večje transparentnosti in upoštevanja interesov občanov, v poslovniku MS MOL 100. členu doda klavzula, da lahko predstavniki Svetov četrtnih skupnosti na seji Mestnega sveta MOL razpravljajo o zadevah, ki se dotikajo posamezne četrtne skupnosti, tudi če so dali pobudo za udeležbo manj kot 12 dni pred sejo Mestnega sveta MOL, v primeru, da so župan ali drugi predlagatelji amandmaje vložili kasneje.**

**Prav tako se naj na SODMS MOL pošlje zahteva o prisotnosti predstavnika Četrtne skupnosti Golovec na 31. redni seji MS MOL, ki naj pojasni sklepe in pobude ČS Golovec.**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep je bil sprejet.**

**AD 5**

**RAZNO**

Predsednik Sveta ČS Golovec je Svet ČS Golovec seznanil z vsebino članka, ki ga je na podlagi sklepa 9/24 poslal urednici glasila Ljubljana in v katerem je opisal problematiko gradnje kanalizacije v Hrušici. Urednica glasila se z vsebino članka ni strinjala in članek ne želi objaviti v glasilu. Člani Sveta so predlagali, da se z nastalo situaciji ne objave članka obvesti uredniški odbor glasila.

Član Sveta g. Gregor Feist je podal vprašanje glede sestanka s podžupanom Koželjem glede graditve Doma športa ČS Golovec in zakaj se decembrskega sestanka niso udeležili tudi člani odbora, imenovanega na Svetu ČS Golovec.

Predsednik Sveta je pojasnil, da je na željo podžupana bil na sestanek kot predsednik in predstavnik Sveta povabljen on. Člane Sveta je seznanil z vsebino razgovora, na katerem je podžupan Koželj predlagal, da ČS Golovec poda mnenja in pripombe na predlagano idejno zasnovo projekta.

Član Sveta g. Igor Pigac je predlagal, da gradivo za seje člani Sveta prejmejo po elektronski pošti.

Podpredsednik Sveta g. Aleksander Brezigar je na seji predstavil članek, ki je bil objavljen v časopisu Delo in v katerem je navedeno, da je za vzdrževanje vodnih zemljišč pristojna država. S tem je podal mnenje, da se za ureditev in sanacijo potokov in vodnih zemljišč poda pobuda na ARSO.

Zapisala: Aleš Dakić

Vesna Stojanović Predsednik sveta

Janez Slovenc Četrtne skupnosti Golovec

**S tem je bil dnevni red izčrpan in seja se je zaključila ob 19.00 uri.**